Абылай хан атындағы ҚазХҚжӘТУ делегациясы Стамбұл университеті мен Мармара университетіне (Түркия) сапар жасады
"Абылай хан атындағы ҚазХҚжӘТУ делегациясы Стамбұл университеті мен Мармара университетіне (Түркия) сапар жасады"|"http://www.ablaikhan.kz/kz/about-us/about-us/news/6571-абылай-хан-атындағы-қазхқжәту-делегациясы-стамбұл-университеті-мен-мармара-университетіне-түркия-сапар-жасады.html"
TITLE: Абылай хан атындағы ҚазХҚжӘТУ делегациясы Стамбұл университеті мен Мармара университетіне (Түркия) сапар жасады
URL: http://www.ablaikhan.kz/kz/about-us/about-us/news/6571-абылай-хан-атындағы-қазхқжәту-делегациясы-стамбұл-университеті-мен-мармара-университетіне-түркия-сапар-жасады.html
META: "Абылай хан атындағы ҚазХҚжӘТУ делегациясы Стамбұл университеті мен Мармара университетіне (Түркия) сапар жасады"|"http://www.ablaikhan.kz/kz/about-us/about-us/news/6571-абылай-хан-атындағы-қазхқжәту-делегациясы-стамбұл-университеті-мен-мармара-университетіне-түркия-сапар-жасады.html"
TOTAL WORDS: 152
DATE: 18 Нояб
2024
AUTHOR(S):
TEXT: 2024 жылдың 12-18 қараша аралығында Абылай хан атындағы ҚазХҚжӘТУ делегациясы, шығыстану факультетінің деканы Э. Қағазбаева және университеттің басқа да өкілдерінің басшылығымен Түркияның жетекші университеттері Стамбұл университеті мен Мармара университетіне іссапар жасады. Сапар барысында Стамбұл университетінің әдебиет факультетінің деканы, профессор Севтап Кадыоғлу, Фараби атындағы Еуразияны қолданбалы зерттеу орталығының директоры, профессор Абдулла Қызылчик, сондай-ақ Мармара университетінің халықаралық байланыстар және академиялық ынтымақтастық офисінің директоры, профессор Нури Тиназбен кездесулер өтті. Кездесудің үйлестірушісі профессор Мехмет Арслан болды. Бұл университеттер бірнеше ғасырлық тарихы бар, атап айтқанда Стамбұл университеті 1453 жылы, ал Мармара университеті 1883 жылы құрылған, және Түркия мен әлемнің беделді жоғары оқу орындары болып табылады. Кездесу барысында университеттер арасында ынтымақтастық туралы меморандумға қол қою жөнінде келіссөздер жүргізілді. Түркияның жетекші университеттерімен байланыстарды кеңейту оқытушылар мен студенттердің академиялық ұтқырлығы, сондай-ақ бірлескен ғылыми-зерттеу жобаларына қатысу үшін жаңа мүмкіндіктер ашады. Сапар барысында біздің делегация Мармара университетінің Түркітілдес мемлекеттердің тарихы және қазіргі ынтымақтастық бағыттары және Қазақстан-Түркия ынтымақтастығының рөлі атты ғылыми семинарына қатысты
